[{"text_idx": "#000000", "text": "Celf ac adfywio yn Hwlffordd"}, {"text_idx": "#000003", "text": "Ymgorffori\u2019r celfyddydau mewn ffordd ddidwyll ac ystyrlon mewn nifer bychan o brosiectau adfywio arloesol, uchelgeisiol a dychmygol.\nArchwilio ffyrdd newydd o weithio sy\u2019n cynhyrchu cydweithio ar draws y sector, profi syniadau a phartneriaethau newydd ac ysbrydoli cymunedau i ail-ddychmygu eu hamgylchedd mewn ffordd greadigol ac ymrymusedig.\nArbrofi gyda modelau newydd o adfywio a chydweithio trwy\u2019r celfyddydau.\nHyrwyddo ansawdd wrth gynllunio a gweithredu\u2019r prosiectau."}, {"text_idx": "#000004", "text": "Tra bod yna amryw o enghreifftiau adnabyddus o\u2019r celfyddydau yn cyfrannu at adfywiad mewn dinasoedd, mae\u2019r cyfraniad maent yn ei wneud mewn trefi yn llawer llai hysbys. Trwy raglen arbrofol o enw\u2019r Lab, sydd wedi\u2019i chysylltu a\u0302 chyfres o gomisiynau artistiaid, mae\u2019r prosiect Cydlifiad yn anelu i ddatblygu model ar gyfer adfywiad wedi\u2019i arwain gan y celfyddydau mewn trefi bach yng Nghymru."}, {"text_idx": "#000006", "text": "Mae fframwaith gwerthuso wedi\u2019i ddatblygu gyda PRAXIS cwmni ymgynghori lleol wedi\u2019i wreiddio yn y rhaglen Cydlifiad. Mae pedwar prif faes wedi cael eu hadnabod i fesur cynnydd tuag at y canlyniad a ddymunir sef datblygu model ar gyfer adfywiad wedi\u2019i arwain gan y celfyddydau mewn trefi bach yng Nghymru:"}, {"text_idx": "#000007", "text": "Newid canfyddiad pobl o Hwlffordd\nY nifer o bobl sy\u2019n ymgysylltu a\u0302\u2019r rhaglen ac yn rhoi adborth cadarnhaol\nCynyddu dealltwriaeth pobl o beth all y celfyddydau ei gynnig\nCefnogaeth ac ymrwymiad y rhai sy\u2019n gwneud y penderfyniadau allweddol ar gyfer y celfyddydau ac adfywio."}, {"text_idx": "#000008", "text": "Creu llinell sylfaen i fesur newid\nYn ystod y cyfnod peilot a thrwy gydol y flwyddyn gyntaf gwahoddwyd pobl i fynegi eu barn mewn amrywiaeth o ffyrdd er mwyn creu llinell sylfaen i fesur y newid dros amser. Dangosodd y llinell sylfaen, er bod yna lawer o bethau roedd pobl yn eu gwerthfawrogi am y dref, yn gyffredin a\u0302 nifer o drefi eraill ar draws y Deyrnas Unedig, roedd pobl yn teimlo bod Hwlffordd wedi dioddef o ddirywiad hirdymor oherwydd:"}, {"text_idx": "#000009", "text": "Newid mewn arferion siopa \u2013 mwy o bobl yn siopa ar-lein ac mewn siopau mawr ar gyrion y dref\nTrethi busnes uchel yn arwain at orddibyniaeth ar siopau elusen\nDiffyg buddsoddi, dealltwriaeth o a diddordeb yn y celfyddydau\nPenderfyniadau cynllunio gwael a diffyg gweledigaeth cydlynol ar gyfer y dyfodol\nDiffyg cyfleoedd i ymgysylltu yn gwneud i bobl deimlo eu bod yn cael eu dadrymuso\nNewid yn yr economi wledig yn cael effaith negyddol ar y dref."}, {"text_idx": "#000010", "text": "Wedi\u2019i ysbrydoli gan lwyddiannau diweddar megis y parc sglefrio a Hwlffordd mae yna hefyd dystiolaeth bod pethau yn dechrau newid..."}, {"text_idx": "#000012", "text": "Ers ei lansio ym mis Mai 2015, mae yna dros 1,500 o ymweliadau wedi bod i\u2019r Lab a digwyddiadau cysylltiedig. Mae\u2019r hyn mae pobl yn feddwl ac yn ei deimlo ynghylch lle a sut mae hynny\u2019n cael ei gyfathrebu yn y cyfryngau torfol a\u2019r cyfryngau cymdeithasol yn ganolog i newid canfyddiadau. Mae\u2019r casgliad hwn o bostiadau yn cofnodi\u2019r gweithgareddau ac yn dangos sut mae barn pobl am Hwlffordd yn newid o bosib."}, {"text_idx": "#000014", "text": "Beth all y celfyddydau ei gynnig\nMewn cymuned ddaearyddol anghysbell a gwledig ynysig, gall profiad pobl o ymarfer celfyddydol cyfoes sy\u2019n cynnwys y gymdeithas fod yn gyfyngedig iawn. Nod blwyddyn gyntaf y rhaglen oedd amlygu ymarfer rhagorol o fewn y sir yn ogystal a\u0302 darparu cyfleoedd i ymgysylltu ag artistiaid o ar draws y Deyrnas Unedig. Rhoddodd rhaglen o seminarau a sgyrsiau gan artistiaid hefyd lwyfan i artistiaid i rannu eu diddordebau a\u2019u harferion gweithio amrywiol. Gweler detholiad o\u2019r gwaith a\u2019r adborth ynghylch sut mae hyn wedi newid dealltwriaeth pobl o\u2019r hyn y gall y celfyddydau ei gynnig yma."}, {"text_idx": "#000015", "text": "Cefnogaeth ar gyfer y celfyddydau ac adfywio\nMae llwyddiant hir dymor y rhaglen yn dibynnu ar gefnogaeth y rhai sy\u2019n gwneud penderfyniadau allweddol. Trwy gydol y flwyddyn gyntaf cynlluniwyd y digwyddiadau allweddol i ddod a\u0302\u2019r bobl sy\u2019n gwneud penderfyniadau ac artistiaid a phobl sy\u2019n ymwneud ag adfywio ynghyd i rannu ymarfer da ac i hwyluso trafod. Roedd technoleg gofod agored yn adnodd gwerthfawr i ddechrau trafodaeth o gwmpas ro\u0302l y celfyddydau mewn adfywio tra bod Lle i fod: Lleoedd Hanfodol II yn defnyddio dull seminar traddodiadol i ddenu cynulleidfa o\u2019r meysydd Datblygu Cymunedol, Cynllunio Trefol, Celf, Adfywio a Phensaerni\u0308aeth."}, {"text_idx": "#000016", "text": "Ymgysylltodd y gyfres o weithdai Map Mawr a\u0302 phobl i fapio glan afon y dref i rannu eu syniadau, eu gobeithion a\u2019u dyheadau i\u2019r dref, gan ddarparu llwybr i\u2019r broses gynllunio Meistr a gafodd ei wneud gan Nathaniel Lichfield a\u2019i Bartneriaid ar ran Cyngor Sir Penfro."}, {"text_idx": "#000021", "text": "Gweld ein gwaith trwy prosiectau..."}]